**Dyddiad cyhoeddi:** 21 Hydref 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol:**

*Mae’r atodiad gwreiddiol o gyhoeddiad ODP ar eich gwefan ond mae’n hen nawr:*

[*https://tfw.wales/sites/default/files/documents/Sched%201.6\_Appendices%20%201%20and%202%20-%20Train%20Fleet%20Composition%20REDACTED%2020190429.pdf*](https://tfw.wales/sites/default/files/documents/Sched%201.6_Appendices%20%201%20and%202%20-%20Train%20Fleet%20Composition%20REDACTED%2020190429.pdf)

*Os nad yw hyn ar gael, hoffwn ofyn am ddyddiadau diwedd y brydles ar gyfer trenau Dosbarth 175, 158 a 769. Hefyd, cadarnhad a oes datblygiad o ran estyniadau.*

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

Mae’r fersiwn wedi’i diweddaru o’r tabl hwn yn rhan o’r cytundeb OLR nad yw wedi cael ei gymeradwyo’n derfynol gan Lywodraeth Cymru eto ac felly ni ellir ei gyhoeddi ar ein gwefan.

Bydd fersiwn wedi’i diweddaru ar gael ar ôl i’r cytundeb OLR gael ei gymeradwyo.

O ran ymestyn prydlesi:

* Mae estyniad i’r les Dosbarth 175 nawr ar waith ac mae’n gohirio’r dyddiad gorffen o 1 Mehefin 2022 i 1 Mehefin 2023.
* Mae estyniad i’r les Dosbarth 769 hefyd ar waith ac mae’n gohirio’r dyddiad gorffen o 31 Mai 2022 i 1 31 Mai 2023.
* Mae’r les dosbarth 158 bresennol yn dod i ben ar 1 Tachwedd 2022 ac rydym yng nghamau olaf cytuno ar estyniad am gyfnod o 2 flynedd

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod yn dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: <https://ico.org.uk/make-a-complaint/>

Yr adran berthnasol i’w dewis fydd "Gwybodaeth Swyddogol neu Gyhoeddus".